Domnall mac Caustantín

Domnall mac Caustantín er antatt å ha vært konge av Dalriada på begynnelsen av 800-tallet.

Om Domnall noen gang har eksistert og faktisk er en historisk person er ikke bevist. Hans eksistens er basert på forsøk på å bringe verker fra 1100-tallet overensstemmelse, verker som diktet Duan Albanach og synkroniseringen av dikteren Flann Mainistrech sammen med vitnemål i irske årbøker.For Duan Albanach og Flann Mainistrech, ESSH, ss. cxxxiv–cxxxv, som har en tabell som viser deres samsvar med ulike kilder.

Duan Albanach sier at Domnall styrte i 24 år og plasserer ham mellom «Aodh», Áed Find, Conall mac Taidg og Conall mac Áedáin.Den komplette teksten til Duan Albanach er tilgjengelig, med oversettelse, ved University College Corks CELT-prosjekt. Flann Mainistrech oppgir at navnet på Domnalls far var «Constantine».ESSH, s. cxlvii. Den eneste personen som har et uvanlig navn er Caustantín mac Fergusa, konge av piktere fra 792 til 820. Ettersom Áed Find døde i 778 og hans bror Fergus mac Echdach var konge av Dalriada fram til sin død i 781 er det antatt som usannsynlig at Caustantíns sønn kunne ha vært konge så tidlig som i 781. I tillegg er det rapportert om en konge ved navn Donncoirce som døde i 792, og da Conall mac Taidg døde i 807, var det svært vanskelig å tilpasse et kongedømme på 24 år i løpet av denne tiden.Broun, ss. 73–74; ESSH, ss. 248–251, 254, 255 & 259.

Ettersom ingen konge av Dalriada er kjent for perioden fra 811 da det fire år lange kongedømmet til Conall mac Áedáin er antatt å ha endt, og det fire år lange kongedømmet til Áed mac Boanta som døde i 839, kan Domnall mac Caustantín ha vært konge fra år 811 til rundt 835, en relativ lang tidsepoke for en konge.Broun, ss.79–83. Se også Bannerman, s. 85, for er alternativ fortolkning.

 Referanser 

 Litteratur 
 Anderson, Alan Orr: Early Sources of Scottish History A.D 500–1286, bind 1. Opptrykk med rettelser. Paul Watkins, Stamford, 1990. ISBN 1-871615-03-8
 Bannerman, John: «The Scottish Takeover of Pictland» i Dauvit Broun & Thomas Owen Clancy (red.): Spes Scotorum: Hope of Scots. Saint Columba, Iona and Scotland. T & T Clark, Edinburgh, 1999. ISBN 978-0-567-08682-2
 Broun, Dauvit: «Pictish Kings 761–839: Integration with Dál Riata or Separate Development» i Sally M. Foster (red.): The St Andrews Sarcophagus: A Pictish masterpiece and its international connections. Four Courts, Dublin, 1998. ISBN 978-1-851-82415-1

Eksterne lenker
 CELT: Corpus of Electronic Texts at University College Cork omfatter  Ulster-annalene, Tigernach-annalene, Annalene av de fire mesterne og Innisfallen, Chronicon Scotorum, Lebor Bretnach (som ofatter Duan Albanach), slektstavler, og ulike helgenbiografier. De fleste er oversatt til engelske, eller oversettelser er under arbeid.

Kategori:Dalriadas konger